Letlotlo le melato - na o mongkgwebo goba mongmolato?
Bjalo ka mogwebi le motšweletši o swanetše go ba le nnete mabapi le letlotlo la gago le melato ya gago. Na o na le eng mme o kolota bokae?
Bolemi ke kgwebo mme tšweletšo ya dibjalo e ama tšhelete ye ntši kudu.
Ka tlwaelo motšweletši o tlamegile go adima seripa goba palomoka ya tšhelete ye e nyakegago mabapi le dinyakwapšalo (inputs).
Mekgatlo ye e adimago tšhelete e swanetše go ba le tshedimošo ye e feletšego mabapi le kgwebo ya motšweletši - e swanetše go tseba letlotlo la gagwe ka botlalo (mohola wa nnete) gammogo le melato ya gagwe yohle. Gantši batšweletši ga ba rate go tšweletša tshedimošo ye ka botlalo, eupša mekgatlo ya tšhelete e na le tumelo ya go tsenela dipegotšhelete (financial records) (bjalo ka moo molao wa "Credit Act" o supetšago), mme ge o sa bolele nnete ye e feletšego mekgatlo yona e tlo utolla therešo wa lahlegelwa ke botshepegi le ge e ka ba sebaka sa go fiwa kadimo.
Ge o nyaka go ba motšweletši wa go kgotlelela, o swanetše go kgona go bušetša tšhelete yohle ye o e adimilego - utolla tšohle tše di nyakegago mme o dumelele bao ba nago le bokgoni bja tšhelete bjo bo lebanego go go thuša.